 እቲ ምዝላቕ ተጀሚሩ ምህላው ሕቡራት ሃገራት ብመንገዲ እቲ ኣብ የመን ዝርከብ ፍሉይ ልኡኹ እዩ ከረጋግጾ ፍሉይ ልኡኽ ሕቡራት ሃገራት ኣብ የመን ማርቲን ግሪፊትስ መንግስቲ የመን ነዚ ከም ዝቕበሎ ንምግባር ብዙሕ ስራሕዩ ዝጽበየና ድሕሪ ምባል ወላኳ ተኣፋፊ ኩነታት እንተኾነ ትስፍው ምህላው ንቢቢሲ ሓቢሩ እንተኾነ ግና ኣብ ክልቲኡ ወገናት ዘይምትእምማን ኣሎ ሓደ ካብ ላዕለዎት ሰበስልጣን መንግስቲ የመን ዝኾነ ኣል-ሓሰን ጣህር ሓይልታት ሑቲ ናይ ሚሊሻታት ሑትን ናይ ፖሊስን ክዳውንቲ ብምልባስ ይኸስሶም እዚ ንኣህጉራዊ ማሕበረሰብ ንምትላል ዝገብርዎ እዩ ክብል ድማ ንጋዜጠኛታት ተዛሪቡ ምንቅስቓስ ሑቲ ግና እቲ ዝወሰዶ በይንኣዊ ናይ ምዝላቕ ስጉምቲ መርኣያ ናይቲ ንስምምዕ ሑደይዳን ንሰላምን ዘለዎም ክብሪ ምዃኑ ይገልጽ ኩሎም ወገናት በቲ ስምምዕ ክቕየዱ ሕቡራት ሃገራት ጸቕጢ ክገብር ድማ ጸዊዑ ኣገዳስነት ሑደይዳ ሑደይዳ ክልተ ሲሶ ህዝቢ የመን ዝግልገለሉ ኣገዳሲ ወደብ እዩ ምዕጻው እዚ ወደብ ነታ ሃገር ኣዝዩ ጸሊይዋ ጸኒሑ ብመንጎኝነት ሕቡራት ሃገራት ኣብ ወርሒ ታሕሳስ ኣብ ዝተበጽሐ ስምምዕ ክልቲኦም ወገናት ሰራዊቶም ካብ ከተማ ሑደይዳ ከምኡውን ካብ ወደባት ሳሊፍን ራስ ዒሳን ክስሕቡ ተሰማሚዖም ምዝላቕ ሓይልታት ሑቲ እምበኣር ብመሰረት እቲ ስምምዕ ዝተገብረ ፈላሚ ስጉምቲ እዩ ክኸውን ኣብቲ ወደብ ኣብ ዝርከብ መኽዘን ን3.7 ሚልዮን ህዝቢ ንሓደ ወርሒ ዝምግብ እኽሊ ከም ዘለዎ ዝገልጽ ሕቡራት ሃገራት ኽልቲኦም ወገናት መገዲ ክኸፍትሉ ክምሕጸን ጸኒሑ እዩ ሰራሕተኛታት ረድኤት ንሓሙሽተ ኣዋርሕ ናብቲ መኽዘን ክበጽሑ ኣይከኣሉን እቲ እኽሊውን ናይ ምብልሻው ሓደጋ ከም ዘንጸላለዎ ሕቡራት ሃገራት ገሊጹ ነይሩ ሓይልታት ሑቲ ነቲ ወደብ ኣጽዋር ካብ ኢራን ንምእታው ከም ዝጥቀምሉ ዝገልጹ ሓይልታት መንግስቲ ነቲ ወደብ ንምቁጽጻር ክልተ ግዜ ፈቲኖም ነይሮም እቲ ጉጅለን መንግስቲ ኢራንን ግና ነዚ ክሲ ይነጽግዎ ጠንቂ ኲናት የመን ኣብ እዋን ቀውዒ ዓረብ 2011 ፕረዚደንት የመን ዓሊ ኣብደላ ሳልሕ ካብ ስልጣን ክእለይ ተገዲዱ እቲ መንበር ናብ ምኽትሉ ኣብዱራሕማን መንሱር ሓዲ ክሰጋገር እኳ እንተነበሮ ብግቡእ ክኸይድ ግና ኣይከኣለን እቲ ኣንጻር ፕረዚደንት ሳልሕ ዝቃለስ ዝነበረ ምንቅስቓስ ሑቲ ንድኻም ናይቲ ናብ ስልጣን ዝመጸ ሓድሽ ፕረዚደንት ብምምዝማዝ ደገፍቶም ብብዝሒ ንዝርከብሉ ዞባ ሰዓዳን ከባቢኡን ተቖጻጸረ ብዙሓት የመናውያን ንምንቅስቓስ ሑቲ ብምድጋፎም ኣብ መወዳእታ 2014ን መጀመርታ 2015 እቶም ዕጡቓት ንርእሰ ከተማ ሰንዓ ተቖጻጸርዋ ፕረዚደንት ሓዲ ድማ ናብ ወጻኢ ሃገር ክሃድም ተገደደ ብዓወታት ናይዚ ምስ ኢራን ጥቡቕ ርክብ ከም ዘለዎ ዝገልጽኦ ጉጅለ ዝተሰናበዳ ስዑድ ዓረብ እትመርሐን ሸሞንተ ሃገራት ዓረብ ድማ ነቲ መንግስቲ ናብ ስልጣን ንምምላስ ኣብ የመን ጣልቃ ምእታው ጀመራ ዛጊት ዝተፈተኑ ናይ ምቅርራብ ፈተነታት ነቲ ነጻ ዝተለቀቐ ከባብታት መን ይቆጻጸሮ ብዝብልን ካልእን ምኽንያታት ኣይተዓወቱን ናይ ምንስሓብ ስምምዓት ኣይተተግበሩን ጸኒሖም ትጥቀምሉ ዘለኹም መሳርሒ ኣይተቐበሎን መግለጺ ቪድዮ, ዘይዛሪ ቅልውላው የመን ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 